wickkiey/tamil-wikipedia-chunked huggingface dataset:
# மலேசிய மொழிகள்

## பொது

இனத்தவர்]]
கிழக்கு மலேசியாவில் மிகப்பெரிய அளவில் பேசப்படும் மொழிகள் இபான் மொழி, டூசுன் மொழிகள் மற்றும் கடசான் மொழிகள் ஆகும். மலேசிய நாட்டின் நகர்ப்புறங்களில் ஆங்கிலம் பரவலாகப் புரிந்து கொள்ளப்படுகிறது; ஓரளவிற்கு நன்றாகவும் பேசப்படுகிறது. தொடக்கநிலைக் கல்வி மற்றும் இடைநிலைக் கல்வித் திட்டங்களில் ஆங்கில மொழி கட்டாயப் பாடமாகக் கற்பிக்கப் படுகிறது.  
பெரும்பாலான தனியார் கல்லூரிகள் மற்றும் தனியார் பல்கலைக்கழகங்களில், ஆங்கில மொழி முதன்மைப் பயிற்று மொழியாக உள்ளது.  
தேசிய மொழிச் சட்டத்தின் *(National Language Act)* கீழ் வழங்கப்பட்ட சில சிறப்புரிமைச் சூழல்களில், குறிப்பாக சபா மற்றும் சரவாக் மாநிலங்களில், ஆங்கில மொழி சிறப்புரிமை பெற்ற அலுவல் மொழியாக உள்ளது. அத்துடன் மலாய் மொழியுடன் ஆங்கில மொழிக்கும் முன்னுரிமை வழங்கப்படுகிறது.
# மலேசிய மொழிகள்

## மலாய் மொழி

மலேசியாவின் சிறப்புரிமை மொழி மலாய் மொழி ஆகும். அனைத்து இனங்களுக்கும் இடையில் நாட்டை ஒருங்கிணைக்கும் முறைமையில், மலாய் மொழி ஒரு நிலையான மொழியாக ஊக்குவிக்கப்படுகிறது. மலாய் மொழி என்பது மலேசிய நாட்டின் தேசிய மொழி எனும் தகுதி மலேசிய அரசியலமைப்பின் 152-ஆவது பிரிவில் வரையறுக்கப்பட்டுள்ளது.  
புரூணையில் பேசப்படும் மாறுபட்ட மலாய் மொழி கிழக்கு மலேசியாவிலும் பரவலாகப் பேசப்படுகிறது. 13 மே துர்நிகழ்ச்சிக்குப் பிறகு, மழலையர் பள்ளி தொடங்கி பல்கலைக்கழகம் வரையில் தேசியக் கல்வி ஊடகமாக இருந்த ஆங்கில மொழி, 1970-களில் இருந்து படிப்படியாக மலாய் மொழிக்கு மாற்றப்பட்டது.
# மலேசிய மொழிகள்

## பழங்குடியினர் மொழிகள்

மினாங்கபாவு மக்கள், பூகிஸ் அல்லது ஜாவானிய வம்சாவளியைச் சேர்ந்த குடிமக்கள், மலேசிய அரசியலமைப்பு வரையறைகளின் கீழ்மலாய் மக்கள் என வகைப்படுத்தப் படுகின்றனர். ஆகவே அவர்கள் மலாய் மொழியுடன் அவர்களின் மூதாதையர் மொழிகளையும் பயன்படுத்தலாம்.  
கிழக்கு மலேசியாவின் பூர்வீக பழங்குடியினர் தங்கள் சொந்த மொழிகளைக் கொண்டுள்ளனர். அந்த மொழிகள் மலாய் மொழியுடன் தொடர்புடையவை. ஆனாலும் மலாய் மொழியில் இருந்து எளிதில் வேறுபடுத்தப்படும் மொழிகளாக உள்ளன.
# மலேசிய மொழிகள்

## பழங்குடியினர் மொழிகள்

### இன மொழிகள்

இபான் மொழி சரவாக்கில் உள்ள முக்கியப் பழங்குடி மொழியாகும். அதே வேளையில் டூசுன் மொழி மற்றும் கடசான் மொழி ஆகிய இரு மொழிகளும் சபாவில் உள்ள பழங்குடியினரால் பேசப்படுகின்றன.  
சபாவில் மேலும் பத்து துணை இன மொழிகள் உள்ளன: பஜாவு மொழி, புரூணை மொழி, கெனிங்காவ் மூருட், லுன் பாவாங் மொழி, ருங்குஸ் மொழி, பிசாயா மொழி, இரனுன், சாமா, சுலுக், சுங்கை மொழிகளைக் குறிப்பிட்டுச் சொல்லலாம். மேலும் 30-க்கும் மேற்பட்ட பூர்வீக இனக்குழுக்கள் சபாவில் உள்ளன. அவை ஒவ்வொன்றும் அதன் சொந்த பேச்சுவழக்குகளைக் கொண்டுள்ளன.  
தீபகற்ப மலேசியாவில் உள்ள பழங்குடி மொழிகளை மூன்று பெரிய குழுக்களாகப் பிரிக்கலாம்: நெக்ரிட்டோ, செனோய் மற்றும் மலாய்க் எனும் குழுக்கள். மேலும் அவை 18 துணை மொழிக்குழுக்களாகப் பிரிக்கப்படுகின்றன.
# மலேசிய மொழிகள்

## ஆங்கில மொழி

மலேசிய ஆங்கிலம் என்பது மலேசிய தர ஆங்கிலம் *(MySE)* என்றும் அழைக்கப் படுகிறது. இது பிரித்தானிய ஆங்கிலத்திலிருந்து பெறப்பட்ட ஆங்கிலத்தின் ஒரு வடிவமாகும். மலாயா விடுதலை பெறுவதற்கு முன்னர் மலேசிய நாடாளுமன்றத்தில் ஆங்கிலம் சிறிது காலம் பயன்படுத்தப்பட்டது. அதன் பின்னர் படிப்படியாக மலாய் மொழிக்கு மாற்றம் கண்டது.  
இருப்பினும், சபா மாநில சட்டமன்றம் மற்றும் சரவாக் மாநில சட்டமன்றம் ஆகிய இரு சட்டமன்றங்களிலும்; சபா, சரவாக் நீதிமன்றங்களிலும் ஆங்கில மொழி சிறப்புரிமை மொழியாக உள்ளது.
# மலேசிய மொழிகள்

## சீன மொழி

மலேசியச் சீன மொழியைப் பொருத்த வரையில் மாண்டரின் மொழி என்பது மலேசிய சீனர்கள் மத்தியில் மிகவும் பரவலாகப் பேசப்படும் மொழியாகும். சீனப் பள்ளிகளில் மாண்டரின் மொழி பயிற்று மொழியாகவும் வணிகத் துறையில் முக்கியமான மொழியாகவும் உள்ளது. பெரும்பாலான மலேசிய சீனர்கள் சீனாவின் தெற்கு மாநிலங்களின் வம்சாவளியைக் கொண்டிருப்பதால், பல்வேறு தென் சீன மொழி வகைகள் மலேசியாவில் பேசப்படுகின்றன.  
மாண்டரின் மொழி வட சீனாவில் உருவான மொழி என்பதால் அதுவே மலேசியாவின் சீனக் கல்வி முறையிலும் அறிமுகப்படுத்தப்பட்டது. தீபகற்ப மலேசியாவில் ஒக்கியான், கண்டோனீயம், கேசிய மொழி, அயினான் மொழி, தியோச்சியூ மொழி, ஒக்சியூ மொழி போன்ற சீன மொழிகள் பேசப்படுகின்றன. தீபகற்ப மலேசியாவில் மலேசியத் தமிழ் அதிகமாகப் பயன்படுத்தப்படுகிறது.  
1996-ஆம் ஆண்டு மலேசியக் கல்விச் சட்டம்; மலேசிய தேசிய வகைப் பள்ளிகளில் பயிற்றுவிக்கும் மொழியாகத் தமிழைப் பயன்படுத்துவதை அனுமதிக்கிறது. மேலும், தமிழ்ப்பள்ளிகள் அல்லாத தேசிய தொடக்கப் பள்ளிகள் மற்றும் தேசிய இடைநிலைப் பள்ளிகளில் தமிழ் வகுப்புகளை நடத்துவதற்குத் தமிழ்ப் பிள்ளைகளுக்கு உரிமை அளிக்கிறது.  
தமிழ்ப்பள்ளிகள் அல்லாத தேசிய தொடக்கப் பள்ளிகளில், ஒரு வகுப்பில் 15 தமிழ் மாணவர்கள் இருந்தால், பெற்றோர்களின் கோரிக்கையின் பேரில் தமிழ் மொழியைக் கற்பிக்க 1996-ஆம் ஆண்டு மலேசியக் கல்விச் சட்டம் வகை செய்கிறது..
# மலேசிய மொழிகள்

## சீன மொழி

### இருவகைப் பேச்சுவழக்குகள்

மலேசியாவில் தமிழ் பேசும் மக்கள் இரண்டு குழுக்களாக உள்ளனர். இலங்கைத் தமிழ்ப் பேச்சுவழக்குகளில் யாழ்ப்பாணத் தமிழ் பேச்சுவழக்கு கொண்ட இலங்கைத் தமிழர்கள்; தமிழ்நாட்டுத் தமிழ்ப் பேச்சுவழக்குகளில் தமிழகத் தமிழ் பேச்சுவழக்கு கொண்ட இந்திய வம்சாவளித் தமிழர்கள் என இரு பிரிவினர் உள்ளனர்.  
இந்த இருவகைப் பேச்சுவழக்குகள் வர்க்க வேறுபாடுகளையும் பிரதிபலித்தன. 1940 - 1970-ஆம் ஆண்டுகளில் இலங்கைத் தமிழர்கள் அதிகக் கல்வியறிவு பெற்றவர்களாகவும்; ரப்பர் தோட்டங்களில் தொழிலாளர்களாகப் பணியாற்றிய இந்திய வம்சாவளித் தமிழர்களை மேற்பார்வையிடும் அதிகாரிகளாகவும் இருந்தனர். வெவ்வேறு பேச்சுவழக்குகளைக் கொண்ட இந்த இரண்டு சமூகங்களும் மலேசியாவில் பெரும்பாலும் தனித்தனியாகவே தடம் பதித்தன; இரண்டு தனிச் சமூகங்களாக இயங்கின.  
தற்போது மலேசியாவில் அதிகக் கல்வியறிவு பெற்ற தமிழ் மக்களிடையே தமிழ் மொழியின் பயன்பாடு குறைந்து வருகிறது. அதிகக் கல்வியறிவு பெற்ற தமிழ்ர்கள் பெரும்பாலோர் ஆங்கில மொழியைப் பயன்படுத்துகின்றனர்; மற்றும் ஒரு சிறுபான்மையினர் மலாய் மொழிக்குள் ஈர்க்கப்படுகிறார்கள்.
# மலேசிய மொழிகள்

## சீன மொழி

### தமிழ்ச் சமூகத்தினர்

இதற்கிடையில், மலேசிய அரசாங்கம் மலேசியத் தொடக்கத் தமிழ்ப் பள்ளிக் கல்விக்கு வரையறுக்கப்பட்ட ஆதரவையே வழங்கி வருகிறது. மலேசிய இடைநிலைப் பள்ளிகளில் பொதுவான கற்பித்தல் ஊடகமாக மலாய் மொழி மட்டுமே பயன்படுத்தப்படுகிறது. மேலும் தனியார் தமிழ் பள்ளிகளும் இல்லை.  
இருப்பினும், குறைந்த கல்வியறிவு பெற்ற தமிழ்ச் சமூகத்தினரிடையே தமிழ் மொழிப் பயன்பாடு இன்றும் தொடர்கிறது. அவர்களினால்தான் மலேசியாவில் தமிழ் மொழி இன்றும் வாழ்கிறது. அவர்களில் பெரும்பாலோர் இன்றும் தோட்டங்களில் வாழ்கின்றனர்; அல்லது தோட்டங்களுக்கு அருகாமையில் உள்ள புதிய குடியிருப்பு மனைத்திட்டங்களில் வாழ்கின்றனர்; அல்லது நகர்ப்புறக் குடியேற்றக் குடியிருப்புகளில் தொடர்ந்து வாழ்கின்றனர்.  
மலாக்காவில் சிட்டி எனும் ஒரு சிறு தமிழர்க் குழுவினர் இன்றும் உள்ளனர். இவர்கள, தற்போதைய நிலையில் கிட்டத்தட்ட மலாய் மொழி பேசும் சமூகமாகவே மாறிவிட்டனர். தமிழர்களாய்த் தடம் பதித்தவர்கள்; இருப்பினும் பண்பாட்டுத் தாக்கங்களினால் திசை மாறிய பறவைகள்.
# நிபாரன் சந்திர லாசுகர்

**நிபாரன் சந்திர லாசுகர்** (*Nibaran Chandra Laskar*) (14 ஜனவரி 1902-25 ஜூன் 1987) ஓர் இந்தியப் பாடகரும், இசைக்கலைஞரும், விளையாட்டு வீரரும், சமூக சேவகரும் , பேராசிரியரும் மற்றும் அரசியல்வாதியும் ஆவார். இவர் இந்திய தேசிய காங்கிரசு கட்சியின் உறுப்பினராக இருந்தார். மேலும், 1952 மற்றும் 1957 ஆம் ஆண்டுகளில் அசாமின் கச்சார் தொகுதியிலிருந்து இந்திய நாடாளுமன்றத்தின் மக்களவைக்குத் தேர்ந்தெடுக்கப்பட்டார். பேராசிரியர் லாசுகர் இந்திய அரசியலமைப்புச் சபையின் உறுப்பினராகவும் இருந்தார்.
# நிபாரன் சந்திர லாசுகர்

## ஆரம்பகால வாழ்க்கை.

நிபாரன் சந்திர லாசுகர் 1902 ஜனவரி 14 அன்று பிறந்தார். டாக்கா பல்கலைக்கழகத்தில் சமசுகிருதம் மற்றும் வங்காள மொழிகளில் இரட்டை முதுகலைப்பட்டத்துடன் தங்கப் பதக்கம் பெற்றுள்ளார்.
# நிபாரன் சந்திர லாசுகர்

## தொழில் வாழ்க்கை

நிபாரன் சந்திர லாசுகர் அசாம் மாநிலத்தில் உள்ள கச்சார் மாவட்டத்தின் முதல் கல்லூரியான குரு சரண் கல்லூரியின் நிறுவனர் பேராசிரியராக இருந்தார். இவர் கச்சார் கல்லூரியின் நிறுவனர் முதல்வராகவும் இருந்தார். பின்னர் 1944இல் அரசியலில் நுழைந்தார்.  
அசாம் சட்டப்பேரவைக்கு (1947-1952) உறுப்பினராகத் தேர்ந்தெடுக்கப்பட்டார். இந்திய அரசியலமைப்புச் சட்டத்தை உருவாக்கிய இந்திய அரசியலமைப்பு சபையின் வரைவுக் குழுவில் உறுப்பினராக இருந்தார். பேராசிரியர் முதலாவது மக்களவையில் உறுப்பினராக (1952-1957) இருந்தார். மேலும் இரண்டாவது முறையாக 1957இல் இரண்டாவது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார்.  
இவர் 1955-1957 வரை பொதுக் கணக்குக் குழுவில் பணியாற்றினார்.  
இந்தியாவின் கச்சார் (சில்சார்) மற்றும் பராக் பள்ளத்தாக்கின் பிற பகுதிகளை தக்கவைத்துக்கொள்வதில் நிபாரன் சந்திர லாசுகர் ஈடுபட்டார், மேலும் இந்தியப் பிரிவினையின் போது இப்பகுதி பாக்கித்தானுடன் (கிழக்கு) இணைவதைத் தடுத்தார். இந்தியாவின் சுதந்திரத்தின் 75 ஆண்டுகளைக் கொண்டாடும் ஆசாதி கா அமிர்த மகோத்சவ் காப்பகம் இவருடைய இந்த பங்களிப்பை ஆவணப்படுத்தியுள்ளது.  
மாநில மொழியாக அசாமிய மொழியை மாற்ற அசாம் சட்டப் பேரவை எடுத்த முடிவுக்கு எதிர்ப்புத் தெரிவித்து 1961 ஆம் ஆண்டில் இவர் அரசியலில் இருந்து விலகினார். ஏனெனில் வங்காள மொழி மாநிலத்தின் முக்கிய மொழியாகவும், பராக் பள்ளத்தாக்கின் 90% மக்கள் அதை பேசுபவர்களாகவும் இருந்தனர். 1961 மே 19 அன்று சில்சர் ரயில் நிலையத்தில் அமைதியான போராட்டத்தின் போது காவலர்கள் நடத்திய துப்பாக்கிச் சூட்டில் 11 போராட்டக்காரர்கள் கொல்லப்பட்டனர். இந்த சம்பவத்தைத் தொடர்ந்து பேராசிரியர் லாசுகர் உட்பட நாடாளுமன்ற உறுப்பினர்கள் மற்றும் சட்டப்பேரவிட்டி விலகினர். அதன்பிறகு இவர் சமூக சேவை மற்றும் தொண்டுப் பணிகளில் ஈடுபட்டார்.
# அசிலியான் மொழிகள்

**அசிலியான் மொழிகள்** (மலாய்: *Bahasa Bahasa Aslian*; ஆங்கிலம்: *Aslian Languages*; சீனம்: 亚斯里语支) என்பது ஆசுத்ரோ-ஆசிய மொழிகளில் *(Austroasiatic languages)* ஒரு பிரிவைச் சார்ந்த மொழிகளாகும். இந்த அசிலியான் மொழிகள் மலாயா தீபகற்பத்தில் பேசப்படுகின்றன.  
அவை மலாயா தீபகற்பத்தின் பழங்குடியின மக்கள் பேசும் பல மொழிகளில் ஒரு பிரிவு மொழிகளாகும். அசிலியான் மொழிகளைத் தாய்மொழியாகக் கொண்டவர்களின் மொத்த எண்ணிக்கை சுமார் ஐம்பதாயிரம்; மற்றும் அசிலியான் மொழிகள் அனைத்தும் அழியும் அபாயத்தில் உள்ளன..
# அசிலியான் மொழிகள்

## பொது

மலேசிய அரசாங்கத்தால் ஏற்றுக் கொள்ளப்பட்ட அசிலியான் மொழிகள்:  
- கென்சியு - *(Kensiu)*
- கிந்தாக் - *(Kintaq)*
- சகாய் - *(Jahai)*
- மின்ரிக் - *(Minriq)*
- பாத்தேக் - *(Batek)*
- செக் வோங் - *(Cheq Wong)*
- லானோ - *(Lanoh)*
- தெமியார் - *(Temiar)*
- செமாய் - *(Semai)*
- மா மெரி - *(Mah Meri)*
- செமாக் பெரி - *(Semaq Beri)*
- செமலாய் - *(Semelai)*
- தெமோக் - *(Temoq)*
# வடக்கு போர்னியோ மொழிகள்

**வடக்கு போர்னியோ மொழிகள்** (மலாய்: *Bahasa-bahasa Borneo Utara Raya*; ஆங்கிலம்: *North Borneo Languages*; சீனம்: 大北婆羅洲語群) என்பது ஆஸ்திரோனீசிய மொழிகள் குடும்பத்தில் முன்மொழியப்பட்ட ஒரு துணைக்குழு ஆகும்.  
இந்தத் துணைக்குழு, வரலாற்று அளவில் போர்னியோவின் பெரும்பகுதிகளில் பேசப்படும் மொழிகளை உள்ளடக்கியது. மேலும் சுமத்திரா, ஜாவா இந்தோசீனா கடல்சார் தென்கிழக்காசியா ஆகிய பகுதிகளிலும் பயன்படுத்தப்படுகிறது.  
முன்மொழியப்பட்டுள்ள இந்தத் துணைக்குழுவானது, மலாய மொழிகள் தொடர்புடைய மலாய் மொழி, இந்தோனேசிய மொழி, மினாங்கபாவு மொழி, பஞ்சார் மொழி இபான் மொழி போன்ற தென்கிழக்கு ஆசியாவின் சில முக்கிய மொழிகளை உள்ளடக்கியது. அத்துடன் சுண்டா மொழி, ஆச்சே மொழி எனும் இந்தோனேசியாவின் மொழிகளையும் உள்ளடக்கியது.
# வடக்கு போர்னியோ மொழிகள்

## பொது

போர்னியோ. சபா மாநிலத்தின் டூசுன் இன மக்கள் மிகப்பெரிய எண்ணிக்கையில் இந்த வடக்கு போர்னியோ மொழிகளைப் பயன்படுத்துகிறார்கள்.  
இந்த வடக்கு போர்னியோ மொழிகள் துணைக்குழுவை உருவாக்க, 2010-ஆம் ஆண்டில் முன்மொழிவு செய்தவர் ராபர்ட் பிளஸ்ட் *(Robert Blus)* எனும் அமெரிக்க மொழியியலாளர் ஆகும்.
# புஸ்சி சட்டமன்றத் தொகுதி

**புஸ்ஸி** (*Bussy Assembly constituency*) என்பது இந்தியாவின் புதுச்சேரி மாநில சட்டமன்றத் தொகுதியாகும். இந்தத் தொகுதி 1964 முதல் 2006 மாநில தேர்தல்கள் வரை இருந்தது. பின்னர் தொகுதி மறுசீரமைப்பின்போது நீக்கப்பட்டது.
# புஸ்சி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1964 | சி. எம். அக்ராஃப் |  |
| 1969 | சி. எம். அக்ராஃப் |  |
| 1974 | எஸ். பாக்கியம் |  |
| 1977 | எஸ்.சூசைராஜ் |  |
| 1980 | சி. எம். அக்ராஃப் |  |
| 1985 | சி. எம். அக்ராஃப் |  |
| 1990 | சி. எம். அக்ராஃப் |  |
| 1991 | சி. எம். அக்ராஃப் |  |
| 1996 | சி. எம். அக்ராஃப் |  |
| 2001 | அன்னிபால் கென்னடி |  |
| 2006 | புஸ்சி ஆனந்த் | } |
# நில தயாக்கு மொழிகள்

**நில தயாக்கு மொழிகள்** (மலாய்: *Bahasa-bahasa Dayak Darat*; ஆங்கிலம்: *Land Dayak Languages*; சீனம்: 兰德达雅克语) என்பது ஆஸ்திரோனீசிய மொழிகள் குடும்பத்தில் ஒரு மொழிக்குழு ஆகும்.  
போர்னியோவில் நில தயாக்குகள் எனும் பிடாயூ மக்கள் வாழ்கிறார்கள். அந்த பிடாயூ மக்களாலும்; மற்றும் சில இனததவராலும் பேசப்படும் இந்த நில தயாக்கு மொழிகள் 10-க்கும் மேற்பட்ட மொழிகளின் குழுமம் என அறியப்படுகிறது. மேலும் இந்த மொழிகளைத் தென்மேற்கு சுமத்திராவின் ரெஜாங் மக்களும் பேசுகிறார்கள்.
# நில தயாக்கு மொழிகள்

## பொது

தயாக்கு எனும் சொல், புரூணை மலாய் மொழி - மெலனாவு மொழியில் இருந்து உருவானது என்று பொதுவாகக் கருதப்படுகிறது. தயாக்கு என்றால் "உள்நாட்டு மக்கள்" என்று பொருள்படும்.  
தயாக்கு மக்கள் ஒரு மொழியை மட்டும் பேசுவது இல்லை. இவர்களின் பூர்வீக மொழிகள்; நில தயாக்கு மொழிகள், மலாய் மொழி, சபகான் மொழி மற்றும் பாரிட்டோ மொழிகள் போன்ற மலாயா-பாலினேசிய மொழிகளின் வெவ்வேறு துணைக் குழுக்களைச் சேர்ந்தவையாக உள்ளன.
# நில தயாக்கு மொழிகள்

## பொது

### உள்ளூர் மொழிகள்

தயாக்கு மக்களில் பெரும்பாலோர், அவர்களின் தாய்மொழிக்கும் கூடுதலாக, இருமொழி பேசுபவர்களாக உள்ளனர். அவர்கள் பிறந்த நாட்டைப் பொருத்து இந்தோனேசிய மொழி அல்லது மலாய் மொழிகளில் நன்றாகப் பேசக் கூடியவர்களாக உள்ளனர்.  
அத்துடன் போர்னியோவின் பல உள்ளூர் மொழிகள் வேறு எங்கும் பேசப்படவில்லை. போர்னியோ தீவில் சுமார் 170 உள்ளூர் மொழிகள் பேசப்படுகின்றன. அந்த உள்ளூர் மொழிகளில் சிலவற்றை சில நூறு பேர் மட்டுமே பேசுவதாகவும் மதிப்பிடப்பட்டுள்ளது.
# புளோரன்சைட்டு-(Sm)

**புளோரன்சைட்டு-(Sm)** (*Florencite-(Sm)*) என்பது SmAl<sub>3</sub>(PO<sub>4</sub>)<sub>2</sub>(OH)<sub>6</sub> என்ற மூலக்கூற்று வாய்பாட்டால் விவரிக்கப்படும் ஓர் அரிய வகை கனிமமாகும். பிளம்போகும்பைட்டு குழுவைச் சேர்ந்த கனிமமாக இது வகைப்படுத்தப்படுகிறது. புளோரன்சைட்டில் உள்ள சமாரியம்-(Sm) மற்ற அரிய மண் தனிமங்களால் பதிலீடு செய்யப்படுகிறது. பெரும்பாலும் இது நியோடிமியம் தனிமமாகவே இருக்கும். தனித்தனி படிகங்களாக புளோரன்சைட்டு-(Sm) உருவாகுவதில்லை, ஆனால் பிளம்போகும்மைட்டு குழுவின் சீரியம்-மேலாதிக்க உறுப்பினரான புளோரன்சைட்-(Ce) மண்டலங்களில் காணப்படுகிறது. புளோரன்சைட்டு-(Sm) என்பது புளோரன்சைட்டு-(La) (இலந்தனம்-ஆதிக்கம்) மற்றும் வேலாண்டைட்டு (பிசுமத்து-ஆதிக்கம்) ஆகியவற்றின் சமாரியம்- ஒப்புமையாகப் பார்க்கப்படுகிறது. இவை இரண்டும் அலுமினியம் நிறைந்த கனிமங்கள் ஆகும்.
# புளோரன்சைட்டு-(Sm)

## தோற்றம்

புளோரன்சைட்டு-(Sm) உருசியவின் யூரல், மால்டினிர்ட்டு மலைத்தொடரில் உள்ள குவார்ட்சு விளிம்புகளில் முதன் முதலில் காணப்பட்டது. இது செனோடைம்-(Y) கனிமத்துடன் தொடர்புடையதாக இருந்தது.  
புளோரன்சைட்டு-(Sm) நியோடிமியம், சிறிய அளவு சீரியம், கடோலினியம், கந்தகம், இசுட்ரோன்சியம், பிரசியோடைமியம், கால்சியம், இலந்தனம், யூரோப்பியம் மற்றும் சிலிக்கான் ஆகியவற்றின் கலவைகளைக் கொண்டுள்ளது.
# காயான் மூரிக் மொழிகள்

**காயான் மூரிக் மொழிகள்** (மலாய்: *Bahasa-bahasa Kayan Murik*; ஆங்கிலம்: *Kayan Murik Languages*; சீனம்: 卡扬-穆里克语言) என்பது ஆஸ்திரோனீசிய மொழிகள் குடும்பத்தில் ஒரு மொழிக்குழு ஆகும்.  
காயான் மூரிக் மொழிக்குழுவைச் சார்ந்த மொழிகளை, போர்னியோவில் காயான் மக்கள், மோரேக் பாராம் மக்கள், பகாவ் மக்கள் பேசுகிறார்கள்.  
அதே வேளையில் நெகிரி செம்பிலான் மாநிலத்தில் பகாவ் மலையடிவாரத்தில் வாழும் பூர்வீகக் குடிமக்களும் காயான் மூரிக் மொழிக் குழுவைச் சார்ந்த மொழிகளைப் பேசுகிறார்கள்.
# காயான் மூரிக் மொழிகள்

## காயான் மொழி

மலாய-பொலினீசிய மொழிகளில் காயான்-மூரிக் மொழி துணைப் பிரிவுகளில் ஒன்றான காயான் மொழி, மலேசியா, சரவாக் மாநிலத்தின் காயான் இன மக்களின் முதன்மை மொழியாக உள்ளது.  
காயான் மொழி உள்ளூர் வணிக மொழியாகவும் பயன்படுத்தப்படுகிறது. இருப்பினும் பகாவ் மொழி பேச்சுவழக்கு மொழிகளின் ஒரு பகுதியாகவும் உள்ளது.
# காயான் மூரிக் மொழிகள்

## காயான் மக்கள்

காயான் மக்கள் *(Kayan People)* என்பவர்கள் தென்கிழக்கு ஆசியாவின் போர்னியோ தீவில் வாழும் பழங்குடிகள் மக்களாகும். காயான் மக்கள் தங்களின் அண்டைய பகுதி மக்களான கென்னியா பழங்குடியினரை (*Kenyah Tribe*) போன்று, ஒரே இனக் குழுவைச் சேர்ந்தவர்கள்.  
காயான் மக்கள்; அப்போ காயான் மக்கள் (*Apo Kayan People*) குழுவின் கீழ், மற்றொரு குழு மக்களான பகாவ் மக்கள் (*Bahau People*) எனும் இனக் குழுவினருடன் ஒன்றாக இணைக்கப்பட்டு உள்ளனர்.
# டிரைசுதலைட்டு

**டிரைசுதலைட்டு** (*Drysdallite*) என்பது Mo(Se,S)<sub>2</sub> என்ற மூலக்கூற்று வாய்பாட்டால் விவரிக்கப்படும் ஓர் அரிய வகை கனிமமாகும். மாலிப்டினம் செலீனியம் சல்பைடு கனிமமாக இது வகைப்படுத்தபடுகிறது. அறுகோண அமைப்பில் சிறிய பட்டைக்கூம்புரு படிகங்களாக அல்லது பிளவுபடக்கூடிய பொதிகளாகப் படிகமாகிறது. மோவின் கடினத்தன்மை அளவுகோலில் 1 முதல் 1.5 வரை மதிப்பிலான கடினத்தன்மையும் 6.25 என்ற ஒப்படர்த்தியும் கொண்டு ஓர் ஒளிபுகா உலோக கனிமமாக டிரைசுதலைட்டு திகழ்கிறது. மாலிப்டினைட்டைப் போலவே சரியான பிளவையும் கொண்டதாக உள்ளது. பன்னாட்டு கனிமவியல் சங்கம் Dry என்ற குறியீட்டால் டிரைசுதலைட்டு கனிமத்தை அடையாளப்படுத்துகிறது.  
முதன்முதலில் 1973 ஆம் ஆண்டில் சாம்பியாவின் சோல்வேசிக்கு அருகில் ஓர் ஆக்சிசனேற்றப்பட்ட யுரேனியப் படிவுகளில் டிரைசுதலைட்டு காணப்பட்டது. சாம்பியன் புவியியல் ஆய்வு இயக்குனரான ஆலன் ராய் டிரைசுதால் நினைவாகக் கனிமத்திற்கு இப்பெயரிடப்பட்டது.
# கொளத்தூர் வட்டம்

**கொளத்தூர் வட்டம்** என்பது இந்தியாவில் தமிழ்நாடு மாநிலத்தின் சென்னை மாவட்டத்திலுள்ள ஒரு வட்டம் ஆகும். இதையும் சேர்த்து சென்னையில் மொத்தம் பதினேழு வட்டங்கள் உள்ளன.
# கொளத்தூர் வட்டம்

## உருவாக்கம்

அயனாவரம் வருவாய் வட்டத்தின் 8 வருவாய் கிராமங்களில், 3 வருவாய் கிராமங்களைக் கொண்டு கொளத்தூர் வட்டம் 28 ஆகஸ்டு 2024 அன்று நிறுவப்பட்டது. கொளத்தூர் வட்டம் கொளத்தூர் குறுவட்டம், சிறுவள்ளூர், பெரவள்ளூர் ஆகிய வருவாய் கிராமங்களைக் கொண்டு புதிய வருவாய் வட்டம் உருவாக்கப்படுகிறது. கொளத்தூர் வட்டத்தின் தலைமையகமாக கொளத்தூர் உள்ளது.
# கொளத்தூர் வட்டம்

## பரப்பளவு

கொளத்தூர் வட்டத்தின் பரப்பு சுமார் 6.24 ச.கி.மீ. ஆகும்.
# கொளத்தூர் வட்டம்

## மக்கள் தொகை

கொளத்தூர் வட்டத்தில் 3,78,168 மக்கள் வாழ்கின்றனர்.
# கொளத்தூர் வட்டம்

## வருவாய் கிராமங்கள்

பெரவள்ளூர், சிறுவள்ளூர் மற்றும் கொளத்தூர் ஆகிய கிராமங்கள் கொளத்தூர் வட்டத்தில் அடங்கும்.
# கொளத்தூர் வட்டம்

## இதனையும் காண்க

தமிழ்நாடு வருவாய் வட்டங்கள்
# சென்னை மாவட்டத்தின் வட்டங்கள்

கீழ்க்காணும் வருவாய் வட்டங்கள் சென்னை மாவட்டத்திலுள்ளன.  
1. அம்பத்தூர் வட்டம்
1. அமைந்தகரை வட்டம்
1. அயனாவரம் வட்டம்
1. ஆலந்தூர் வட்டம்
1. எழும்பூர் வட்டம்
1. கிண்டி வட்டம்
1. கொளத்தூர் வட்டம்
1. சோழிங்கநல்லூர் வட்டம்
1. தண்டையார்பேட்டை வட்டம்
1. திருவொற்றியூர் வட்டம்
1. புரசைவாக்கம் வட்டம்
1. பெரம்பூர் வட்டம்
1. மதுரவாயல் வட்டம்
1. மயிலாப்பூர் வட்டம்
1. மாதவரம் வட்டம்
1. மாம்பலம் வட்டம்
1. வேளச்சேரி வட்டம்
# மலாய மொழிகள்

**மலாய மொழிகள்** (மலாய்: *Bahasa-bahasa Melayu*; ஆங்கிலம்: ***Malayic Languages***; சீனம்: 马来语群) என்பது ஆஸ்திரோனீசிய மொழிகள் *(Austronesian*), மலாய-பொலினீசிய மொழிகள் *(Malayo-Polynesian)* ஆகிய மொழிக் குடும்பங்களில் ஒரு மொழிக்குழு ஆகும். இதில் மலாய் மொழி என்பது தனி ஒரு மொழியைக் குறிப்பிடுவதாகும். **மலாய மொழிகள்** (**Malayic Languages**) என்பது மலாய் மொழி சார்ந்த மொழிக் குழுவைக் குறிப்பிடுவதாகும்.  
மலாய மொழிகள் குடும்பத்தில் மலாய் மொழியே முதனமை மொழியாக விளங்குகிறது. மலாய் மொழிக்கு புரூணை, சிங்கப்பூர், இந்தோனேசியா நாடுகளில் தேசியத் தகுதி வழங்கப்பட்டு உள்ளது.  
இந்தோனேசியா, மலேசியா, புரூணை ஆகிய நாடுகளின் தேசிய மொழியாகவும், சிங்கப்பூர் நாட்டின் நான்கு அரசு அதிகாரப்பூர்வ மொழிகளில் ஒரு மொழியாகவும் இருந்து வருகின்றது. இந்த மொழியை மலாக்கா நீரிணையைச் சுற்றியுள்ள நிலப்பகுதிகளில், 40 மில்லியன் மக்கள், தங்களின் பூர்வீக மொழியாக பேசி வருகின்றனர். அதே வேளையில் மலேசியாவில் சிறப்புரிமை பெற்ற தேசிய மொழியாக உள்ளது.
# மலாய மொழிகள்

## மலாய் மொழி

மலாய் மொழிக்கு வேறு பல சிறப்புரிமைப் பெயர்களும் உள்ளன. *பகாசா கெபாங்சான்*, *பகாசா நேசனல்* என்று சில மலேசிய மாநிலங்களில் அழைக்கப்படுகிறது. சிங்கப்பூர், புருணை நாடுகளில் *பகாசா மலாயு* என்றும்; மலேசியாவில் *பகாசா மலேசியா* என்றும்; இந்தோனேசியாவில் *பகாசா இந்தோனேசியா* என்றும்; அழைக்கப்படுகின்றது.  
சுமத்திரா, சரவாக், போர்னியோ தீவின் மேற்கு கலிமந்தான் நிலப்பகுதிகளில் வாழும் மக்கள் மலாய் மொழியைப் பேசி வருவதால், அந்த மொழியைப் பேசுவோரின் எண்ணிக்கை 215 மில்லியனாக இருக்கலாம் என்றும் சொல்லப்படுகிறது.
# மலாய மொழிகள்

## பொது

மலாய மொழிகள் குடும்பத்தில் மலாய் இன மக்கள் பேசும் சாம்பி மலாய் மொழி *(Jambi Malay)* கெடா மலாய் மொழி *(Bahasa Melayu Kedah)* ஆகிய உள்ளூர் மொழிகளும் அடங்கும்.  
இந்தோனேசியா சுமத்திராவைச் சார்ந்த மினாங்கபாவு மொழி; போர்னியோவைச் சார்ந்த பஞ்சார் மொழி, இபான் மொழி; தாய்லாந்து தென்மேற்கு கடற்கரையைச் சார்ந்த ஊரோக் லாவாய் மொழி ஆகிய வெளிநாட்டு மொழிகளும் மலாய் மொழிகள் குடும்பத்தில் அடங்குகின்றன.
# மலாய மொழிகள்

## மொழிகள்

மலாய மொழிகள் சுமத்திரா, சரவாக், போர்னியோ, மலாய் தீபகற்பம், ஜாவா மற்றும் தென் சீனக் கடல், மலாக்கா நீரிணையில் அமைந்துள்ள பல தீவுகளில் பேசப்படுகின்றன.
# மலாய மொழிகள்

## மொழிகள்

### போர்னியோ

- பாமாயோ மொழி - *(Bamayo language)*
- பஞ்சார் (மொழி) - *(Banjar language)*
- பெராவு மொழி - *(Berau Malay)*
- புரூணை மலாய் மொழி - *(Brunei Malay)*
- புக்கிட் மலாய் மொழி - *(Bukit Malay)*
- கென்டாயான் மொழி - *(Kendayan language)*
- கெனிஞ்சால் மொழி - *(Keninjal language)*
- கூத்தாய் மலாய் மொழி - *(Kutai Malay)*
- சரவாக் மலாய் மொழி - *(Sarawak Malay)*
- இபான் மொழி - *(Iban language)*
- ரெமுன் மொழி - *(Remun language)*
- முவாலாங் மொழி - *(Mualang language)*
- செபெருவாங் மொழி - *(Seberuang language)*
# மலாய மொழிகள்

## மொழிகள்

### தீபகற்ப மலேசியா

- ஜக்குன் மொழி - *(Jakun language)*
- கெடா மலாய் மொழி - *(Kedah language)*
- கிளாந்தான்-பட்டாணி மலாய் மொழி - *(Kelantan-Patani language)*
- நெகிரி செம்பிலான் மலாய் மொழி - *(Negeri Sembilan)*
- ஒராங் கானாக் மொழி - *(Orang Kanaq language)*
- ஒராங் செலெத்தார் மொழி - *(Orang Seletar language)*
- பேராக் மலாய் மொழி - *(Perak language)*
- பகாங் மலாய் மொழி - *(Pahang language)*
- ரேமான் மலாய் மொழி - *(Reman language)*
- தெமுவான் மொழி - *(Temuan language)*
- திராங்கானு மலாய் மொழி - *(Terengganu language)*
- ஊராக் லாவோய் மொழி - *(Urak Lawoi language)*
# திருவிடைக்கழி பாலசுப்பிரமணிய சுவாமி கோயில்

**பாலசுப்பிரமணிய சுவாமி கோயில்** என்பது இந்தியாவில் தமிழ்நாடு மாநிலத்தின் மயிலாடுதுறை மாவட்டத்தில் அமையப் பெற்று, 2000 ஆண்டுகள் பழமை வாய்ந்த ஒரு முருகன் கோயில் ஆகும்.
# திருவிடைக்கழி பாலசுப்பிரமணிய சுவாமி கோயில்

## முக்கியத்துவம்

இக்கோயில், 'சோழ நாட்டு திருச்செந்தூர்' என் போற்றப்படுகிறது. பாவ விமோசனம் அடைவதற்காக முருகன் தவம் இயற்றிய சிறப்புடையது இத்திருத்தலம்.
# திருவிடைக்கழி பாலசுப்பிரமணிய சுவாமி கோயில்

## அமைவிடம்

இக்கோயிலானது, என்ற புவியியல் ஆள்கூறுகள் கொண்டு, தரங்கம்பாடி வட்டத்தில் அமைந்துள்ளது.
# காசிகேட் சட்டமன்றத் தொகுதி

**காசிகேட்** (*Cassicade Assembly constituency*) என்பது இந்தியாவின் புதுச்சேரி மாநில சட்டமன்றத் தொகுதியாகும். இந்தத் தொகுதி 1964 முதல் 2006 மாநில தேர்தல்கள் வரை இருந்தது. பின்னர் தொகுதி மறுசீரமைப்பின்போது நீக்கப்பட்டது.
# காசிகேட் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1964 | ஏ. ஸ். காங்கேயன் |  |
| 1969 | அன்சாரி பி. துரைசாமி |  |
| 1974 | அன்சாரி பி. துரைசாமி |  |
| 1977 | அன்சாரி பி. துரைசாமி |  |
| 1980 | வி. கதிர்வேலு |  |
| 1985 | பி. கண்ணன் |  |
| 1990 | பி. கண்ணன் |  |
| 1991 | எம். இளங்கோ |  |
| 1996 | பி. கண்ணன் |  |
| 2001 | கே. லட்சுமிநாராயணன் |  |
| 2006 | கே. லட்சுமிநாராயணன் | } |
# மேய்க்கால் புறம்போக்கு நிலம்

**மேய்க்கால் புறம்போக்கு நிலம் அல்லது மேய்ச்சல் நிலம்** என்பது மழைக்காலங்களில் பசுமையாகவும், கோடைக்காலங்களில் வறண்டும் காணப்படும் புல்வெளி நிலம் ஆகும். சங்க காலத்தில் இவ்வகை நிலம் *முல்லைத் திணை* என வகைப்படுத்தப்பட்டுள்ளது.  
மேய்ச்சல் நிலத்தைச் சுற்றிப் பெருகும் பல்லுயிர் சூழல் இயங்குகிறது. தமிழ்நாட்டின் அனைத்து கிராமங்களிலும் மேய்ச்சல் நிலம், மந்தைவெளி நிலம் என்று இரண்டு வகையான நிலங்கள் இருந்தது. . இந்த நிலத்தில் மாடுகளின் கழிவுகளைச் சேர்த்து, பின் அதை வயல்களில் உரமாகப் பயன்படுத்துவர். மேய்ச்சல் நிலங்களே கால்நடைகளின் முக்கிய மேய்ச்சல் ஆதாரம் ஆகும்.
# மேய்க்கால் புறம்போக்கு நிலம்

## மேய்க்கால் நிலம் குறித்த வழக்கும், தீர்ப்பும்

தமிழகம் முழுவதும் கால்நடைகளின் மேய்ச்சலுக்காக ஒதுக்கப்பட்ட மேய்க்கால் புறம்போக்கு மற்றும் மந்தைவெளி புறம்போக்கு நிலங்களை அரசின் மக்கள் நலத்திட்டம் சார்ந்த பொது பயன்பாடுகளுக்கோ அல்லது அந்த நிலங்களை ஆக்கிரமித்துள்ள மூன்றாவது நபர்களுக்கோ நிலத்தின் வகை மாற்றம் செய்து பட்டா வழங்க எதிர்ப்பு தெரிவித்து சென்னை உயர் நீதிமன்றத்தில் பொதுநல வழக்கு தொடரப்பட்டது. .  
தமிழகத்தின் பல்வேறு மாவட்டங்களில் மேய்க்கால் புறம்போக்கு நிலங்கள் ஆக்கிரமிக்கப்பட்டு, குடியிருப்புகள் கட்டப்பட்டுள்ளது. அத்தகைய மேய்ச்சல் நிலங்களை எந்தவொரு குடியிருப்பு அல்லது தொழில்துறை நோக்கத்திற்கும் பயன்படுத்தக் கூடாது என்ற இந்திய உச்ச நீதிமன்ற உத்தரவிட்டுள்ளது.
# மேய்க்கால் புறம்போக்கு நிலம்

## மேய்க்கால் நிலம் குறித்த வழக்கும், தீர்ப்பும்

### விதி விலக்கு

எனினும் தமிழக அரசின் 97 திட்டங்களுக்கு மேய்க்கால் நிலங்களை பயன்படுத்திக் கொள்ள சென்னை உயர் நீதிமன்றம் தீர்ப்பு வழங்கியுள்ளது.
# சுவாமி அவிமுக்தேஸ்வரானந்த சரஸ்வதி

**சுவாமி அவிமுக்தேஸ்வரானந்த சரஸ்வதி** (*Swami Avimukteshwarand Saraswati*) (பிறப்பு: 1969) ஆதி சங்கரர் நிறுவிய 4 அத்வைத மடங்களில் ஒன்றான ஜோஷி மடத்தின் நடப்பு மற்றும் 46வது சங்கராச்சாரியரும் ஆவார். இவரது குருவும்; ஜோஷி மடத்தின் 45வது சஙக்ராச்சாரியான சுவாமி சொரூபானந்த சரஸ்வதி செப்டம்பர் 2022ல் மறைவிற்குப் பின்னர் சுவாமி அவிமுக்தேஸ்வரானந்த சரஸ்வதி ஜோஷி மடத்தின் சங்கராச்சரியாக பதவியேற்றார்.
# சுவாமி அவிமுக்தேஸ்வரானந்த சரஸ்வதி

## வாழ்க்கை

சுவாமி அவிமுக்தேஸ்வரானந்த சரஸ்வதி உத்தரப் பிரதேச மாநிலத்தின் பிரதாப்கர் மாவட்டத்தில் உள்ள பிரம்மன்பூர் கிராமத்தில் பண்டிட் ராம்சுமேருக்குப் பிறந்தார். இவரது இயற்பெயர் உமாசங்கர் பாண்டே ஆகும். இவர் துவாரகை மடத்தின் பீடாதிபதியாக இருந்த சொரூபானந்த சரஸ்வதியிடம் சீடராக சேர்ந்து, துறவற தீட்சை பெற்றார்.
# குரங்கணி முத்துமாலையம்மன் கோயில்

**முத்துமாலையம்மன் கோயில்** என்பது தமிழ்நாடு மாநிலத்தில் தூத்துக்குடி மாவட்டத்தின் குரங்கணி புறநகர்ப் பகுதியில் அமைந்துள்ள ஓர் அம்மன் கோயில் ஆகும்.
# குரங்கணி முத்துமாலையம்மன் கோயில்

## அமைவிடம்

இக்கோயிலானது, என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 46.1 மீட்டர் உயரத்தில் அமைந்துள்ளது.
# குரங்கணி முத்துமாலையம்மன் கோயில்

## தல சிறப்பு

இராமாயணத் தொடர்புடைய தலமாக இக்கோயில் அமைந்துள்ள குரங்கணி கருதப்படுகிறது.
# குரங்கணி முத்துமாலையம்மன் கோயில்

## பராமரிப்பு

இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகிறது.
# புதுச்சேரி முன்னேற்றக் காங்கிரஸ்

**புதுச்சேரி முன்னேற்றக் காங்கிரஸ்** (*Puducherry Munnetra Congress*, முன்னர் *பாண்டிச்சேரி முன்னேற்றக் காங்கிரஸ்*, என அறியப்பட்டது) என்பது இந்திய ஒன்றியப் பகுதியான, புதுச்சேரியில் செயல்படும் ஒரு அரசியல் கட்சியாகும். இது புதுச்சேரி அரசியல்வாதியான பி. கண்ணனால் 11 மே 2005 அன்று உருவாக்கப்பட்டது. இதன் சின்னம் மணி ஆகும்.  
இக்கட்சி 2006 தேர்தலில் அனைத்திந்திய அண்ணா திராவிட முன்னேற்றக் கழகத்துடன் கூட்டணி சேர்ந்து புதுச்சேரி சட்டப் பேரவையில் 3 இடங்களை வெற்றி கொண்டது.  
2009 பொதுத் தேர்தலில் இக்கட்சி இந்திய தேசிய காங்கிரசுடன் இணைந்தது. 2019, செப்டம்பர், 25 அன்று, பி. கண்ணன் மக்கள் முன்னேற்ற காங்கிரஸ் (எம்எம்சி) என்ற புதிய அரசியல் கட்சியைத் தொடங்கினார். பின்னர் 2021 இல் பாஜகவில் சேர்ந்தார். 2023 இல் பாஜகவிலிருந்து விலகினார். பின்னர் நிமோனியா நோயினால் இறந்தார்.
# சக்குன் மொழி

**சக்குன் மொழி**, (மலாய்: *Bahasa Jakun*; ஆங்கிலம்: *JakunLanguage*); என்பது மலேசியாவில் சக்குன் மக்கள் பேசும் மொழிகளில் ஒன்றாகும்.  
ஆஸ்திரோனீசிய மொழிகள் குடும்பத்தின் மலாய-பொலினீசிய மொழிகள் பிரிவில் ஒரு துணைப் பிரிவான மலாய மொழிகள் பிரிவில் உள்ள சக்குன் மொழி, தீபகற்ப மலேசியாவில் சக்குன் மக்களின் முதன்மை மொழியாக உள்ளது.  
இந்த மொழி சாகுன் *(Djakun)*, சகூன் *(Jakoon)*, சக்குட் *(Jaku’d)*, சகுட்ன் *(Jakud’n)* அல்லது ஒராங் உலு *(Orang Hulu)* என்றும் அழைக்கப்படுகிறது.
# சக்குன் மொழி

## சக்குன் மக்கள்

தீபகற்ப மலேசியாவின் கிழக்குக் கடற்கரைப் பகுதிகள்; தீபகற்ப மலேசியாவின் உள்நாட்டுப் புறங்கள்; பகாங், பெக்கான், பைராங் ஆற்றின் சுற்றுப்புறங்கள்; ஜொகூர், செரி காடிங் பகுதிகள்; ஜொகூர், சிகாமட் மாவட்டம், மூவார் மாவட்டம், தங்காக் மாவட்டம் ஆகிய மாவட்டங்களைச் சுற்றியுள்ள பகுதிகள் வரை சக்குன் மொழி பேசப்படுகிறது.  
சக்குன் பழங்குடியினர் முன்பு ஒராங் உலு; அதாவது, "உட்புற மக்கள்" என்று அழைக்கப்பட்டனர். இன்றைய உள்ளூர் மலாய் பேச்சுவழக்கில், "சகுன்" என்ற பெயர் "அடிமை" என்ற பொருளைக் கொண்டுள்ளது. இவர்களில் பெரும்பாலோர் கடந்த 7000 ஆண்டுகளாக, மலேசியாவின் தெற்குப் பகுதியில் வாழ்ந்து வருகின்றனர்.
# ஈரயோடின் நான்காக்சைடு

**ஈரயோடின் நான்காக்சைடு** (*Diiodine tetroxide*) என்பது I<sub>2</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டை அயோடின் டெட்ராக்சைடு என்ற பெயராலும் இது அறியப்படுகிறது. அயோடினும் ஆக்சிசனும் சேர்ந்து அயோடின் ஆக்சைடு சேர்மமாக உருவாகும் இச்சேர்மம் ஒரு கலப்பு ஆக்சைடாகும். இச்சேர்மத்தில் அயோடின்(III) மற்றும் அயோடின்(V) ஆகிய இரண்டு ஆக்சிசனேற்ற நிலைகளிலும் காணப்படுகிறது.
# ஈரயோடின் நான்காக்சைடு

## தயாரிப்பு

அயோடிக் அமிலத்தின் மீது சூடான செறிவூட்டப்பட்ட கந்தக அமிலத்தைச் சேர்த்து பலநாட்களுக்கு வினைபுரியச் செய்தால் ஈரயோடின் நான்காக்சைடு உருவாகிறது.  
::3HIO<sub>3</sub> -> I<sub>2</sub>O<sub>4</sub> + HIO<sub>4</sub> + H<sub>2</sub>O  
ஈரயோடின் ஐந்தாக்சைடுடன் கந்தக அமிலத்தில் உள்ள அயோடின் அல்லது நீரில் கரைக்கப்பட்ட அயோடோசில் சல்பேட்டு ((IO)<sub>2</sub>SO<sub>4</sub>) ஆகியவை வினைபுரிந்தாலும் ஈரயோடின் நான்காக்சைடு உருவாகும்.:  
::4(IO)<sub>2</sub>SO<sub>4</sub> + 4H<sub>2</sub>O → I<sub>2</sub>O<sub>4</sub> + I<sub>2</sub> + 4H<sub>2</sub>SO<sub>4</sub>
# ஈரயோடின் நான்காக்சைடு

## இயற்பியல் பண்புகள்

ஈரயோடின் நான்காக்சைடு மஞ்சள் நிறத்தில் சிறுமணிகளாலான தூளாகக் காணப்படுகிறது. 85 °செல்சியசுக்கும் அதிகமான வெப்பநிலையில் இது ஈரயோடின் ஐந்தாக்சைடு மற்றும் அயோடினாக சிதைகிறது:  
::5I<sub>2</sub>O<sub>4</sub> → 4I<sub>2</sub>O<sub>5</sub> + I<sub>2</sub>  
இந்த செயல்முறை 135 ° செல்சியசு வெப்பநிலையில் இன்னும் வேகமாக இருக்கும். இது சூடான நீரில் கரைந்து அயோடேட்டு மற்றும் அயோடைடை உருவாக்குகிறது.
# ஈரயோடின் நான்காக்சைடு

## வினைகள்

ஐதரோகுளோரிக் அமிலத்தை ஈரயோடின் நான்காக்சைடு ஆக்சிசனேற்றம் செய்கிறது:  
:I<sub>2</sub>O<sub>4</sub> + 8H<sup>+</sup> + 8Cl<sup>−</sup> -> 2ICl + 4H<sub>2</sub>O + 3Cl<sub>2</sub>
# வைகுண்டபுரம்

**வைகுண்டபுரம்** (*Vykuntapuram*) இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் உள்ள ஒரு கிராமமாகும். வைகுந்தபுரம் என்ற பெயராலும் இக்கிராமம் அறியப்படுகிறது. குண்டூர் வருவாய் பிரிவின் அமராவதி மண்டலத்தில் வைகுண்டபுரம் அமைந்துள்ளது. ஆந்திரப் பிரதேச தலைநகர் பிராந்தியத்தின் ஒரு பகுதியாகவும் இக்கிராமம் உள்ளது. ஆந்திரப் பிரதேச தலைநகர் மண்டல மேம்பாட்டு ஆணையத்தின் அதிகார வரம்பின் கீழ் இயங்குகிறது.
# வைகுண்டபுரம்

## புவியியல்

வைகுண்டபுரம் அமராவதி மண்டலத் தலைமையகத்திற்கு கிழக்கே 16.5651 °வ 80.4086 °கி என்ற அடையாள ஆள்கூறுகளில் 1300 எக்டேர் (3,400 ஏக்கர்) பரப்பளவில் பரவியுள்ளது. வைரா, மூனேறு ஆறுகளில் இருந்து பாயும் 10 கன அடி வெள்ள நீரை சேமிப்பதற்காக தற்போதுள்ள பிரகாசம் தடுப்பணை 23 கி. மீ. மேல்நோக்கி கிருட்டிணா ஆற்றில் முழு அணைக் கொள்ளளவு 25 மீட்டருடன் ஒரு புதிய தடுப்பணை கட்ட திட்டமிடப்பட்டுள்ளது. இந்த அணையின் காயல் பொக்குனூருக்கு அப்பால் புலிச்சிண்டாலா அணை அடிப்பகுதி வரை நீட்டிக்கப்படும். ஆந்திரப் பிரதேச முதலமைச்சர் என் சந்திரபாபு நாயுடு அறக்கட்டளை 2019 ஆம் ஆண்டு பிப்ரவரி 13 ஆம் தேதியன்று அமைக்கப்பட்டது.
# வைகுண்டபுரம்

## மக்கள் தொகை

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, வைகுண்டபுரம் கிராமத்தின் மக்கள் தொகை 3,128 ஆகும். இம்மொத்த மக்கள் தொகையில் 1,578 ஆண்கள் மற்றும் 1,548 பெண்கள் இருந்தனர். பாலின விகிதம் 1000 ஆண்களுக்கு 981 பெண்கள் ஆக இருந்தது. 0 முதல் 6 வயதுக்குட்பட்ட 356 குழந்தைகள் இருந்தனர். இவ்வெண்ணிக்கையில் குழந்தைகளுக்கான பாலின விகிதம் 1000 சிறுவர்களுக்கு 914 பெண்கள் என்ற அளவிலும் சராசரி கல்வியறிவு விகிதம் 1,969 என்ற எண்ணிக்கையுடன் கல்வியறிவு பெற்றவர்கள் சதவீதம் 58.45% ஆகவும் இருந்தது.
# வைகுண்டபுரம்

## உள்ளாட்சி

வைகுண்டபுரம் கிராம பஞ்சாயத்து என்பது கிராமத்தின் உள்ளாட்சி அமைப்பாகும். கிராமத்தில் 12 வார்டுகள் உள்ளன. ஒவ்வொன்றும் தேர்ந்தெடுக்கப்பட்ட வார்டு உறுப்பினரால் பிரதிநிதித்துவப்படுத்தப்படுகின்றன. தற்போதைய சர்பஞ்ச் பதவி இங்கு காலியாக உள்ளது. வார்டு உறுப்பினர்களால் இப்பதவி தேர்ந்தெடுக்கப்படுகிறது. இந்த கிராமம் பஞ்சாயத்து ராச்சு நிறுவனங்களின் இடைநிலை மட்டத்தில் அமராவதி மண்டல் பரிசத்தால் நிர்வகிக்கப்படுகிறது.
# வைகுண்டபுரம்

## கல்வி

கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 3 பள்ளிகள் இருந்தன. இந்த பள்ளிகளில் ஓர் அரசுப் பள்ளியும் 2 தனியார் பள்ளிகளும் அடங்கும்.
# வைகுண்டபுரம்

## போக்குவரத்து

விசயயவாடா-அமராவதி சாலை அமராவதியிலிருந்து 10 கி. மீ. தொலைவில் வைகுண்டபுரம் அமைந்துள்ளது. விசயவாடாவின் பண்டிட் நேரு பேருந்து நிலையத்திலிருந்து இந்த வழித்தடத்தில் ஆந்திரப்பிரதேச போக்குவரத்துக் கழகம் பேருந்துகளை இயக்குகிறது. புலிச்சிண்டலாவிலிருந்து பிரகாசம் அணைக்கட்டு வரை மூன்றாம் நிலை என வகைப்படுத்தப்பட்ட ஒரு நீர்வழி திட்டம் வைகுண்டபுரத்தை இப்ராகிம்பட்டிணத்துடன் இணைக்கிறது. கிருட்டிணா மாவட்டத்தில் உள்ள வைகுண்டபுரம் மலையிலிருந்து தாமுலூரு வரை ஒரு புதிய நீர்த்தேக்கத்தை கட்டவும் அரசு திட்டமிட்டுள்ளது.
# பன்னாட்டு ஆர்க்டிக் ஆராய்ச்சி மையம்

**பன்னாட்டு ஆர்க்டிக் ஆராய்ச்சி மையம்** (*International Arctic Research Center*) 1999 ஆம் ஆண்டு நிறுவப்பட்டது. இந்நிறுவனம் ஆர்க்டிக் பிரதேசத்தில் காலநிலை மாற்றம் பற்றிய ஆய்வை மேற்கொண்டு அதை ஒருங்கிணைப்பதில் கவனம் செலுத்துகிறது. பன்னாட்டு ஆர்க்டிக் ஆராய்ச்சி மையத்தின் முதன்மை பங்காளிகள் சப்பான் மற்றும் அமெரிக்கா ஆகிய நாடுகளாகும். கனடா, சீனா, டென்மார்க், செருமனி , சப்பான், நார்வே, உருசியா, இங்கிலாந்து மற்றும் அமெரிக்கா ஆகிய நாடுகள் உறுப்பினர்களாக உள்ளன.
# பன்னாட்டு ஆர்க்டிக் ஆராய்ச்சி மையம்

## ஆராய்ச்சி மைய அமைவிடம்

பன்னாட்டு ஆர்க்டிக் ஆராய்ச்சி மையம் பேர்பேங்சு நகரத்திலுள்ள அலாசுகா பேர்பேங்சு பல்கலைக்கழகத்தில் சியுன்-இச்சி அகசோஃபு கட்டடத்தில் அமைந்துள்ளது. கீத் பி. மாத்தர் நூலகம் அகசோஃபு கட்டிடத்தில் அமைந்துள்ள ஓர் அறிவியல் நூலகமாகும். இது பன்னாட்டு ஆர்க்டிக் ஆராய்ச்சி மையம் மற்றும் அலாசுகா பேர்பேங்சு பல்கலைக்கழகத்தின் புவி இயற்பியல் நிறுவனங்களுக்கு சேவை செய்கிறது. இந்த கட்டடத்தில் அலாசுகா பேர்பேங்சு பல்கலைக்கழகத்தின் வளிமண்டல அறிவியல் துறை, உலகளாவிய மாற்றத்திற்கான மையம் மற்றும் தேசிய வானிலை சேவையின் பேர்பேங்சு முன்னறிவிப்பு அலுவலகம் ஆகியவையும் உள்ளன.  
பன்னாட்டு ஆர்க்டிக் ஆராய்ச்சி மையத்தின் ஆய்வுத் திட்டங்கள் நான்கு முக்கிய கருப்பொருள்களுக்குள் கவனம் செலுத்துகின்றன:  
- ஆர்க்டிக் பெருங்கடல் மாதிரிகள் மற்றும் அவதானிப்பு
- ஆர்க்டிக்கின் வளிமண்டலம்: பின்னூட்டங்கள், கதிர்வீச்சு மற்றும் வானிலைப் பகுப்பாய்வு
- நிரந்தர உறைபனி மண் மாதிரிகள் மற்றும் அவதானிப்புகள்
- ஆர்க்டிக் உயிரினங்கள், சூழல்மண்டலம்  
பன்னாட்டு ஆர்க்டிக் ஆராய்ச்சி மையம் பின்வரும் மூன்று கேள்விகளுக்குப் பதிலளிப்பதில் குறிப்பிட்ட முயற்சியைச் செய்கிறது:
1. இயற்கை மற்றும் மனிதனால் உருவாக்கப்பட்ட காரணங்களால் எந்த அளவிற்கு காலநிலை மாற்றம் ஏற்படுகிறது?
1. எதிர்கால காலநிலை மாற்றத்தைப் புரிந்து கொள்ளவும் கணிக்கவும் என்ன அளவுருக்கள், செயல்முறைகள் மற்றும் தொடர்புகள் தேவை?
1. காலநிலை மாற்றத்தின் சாத்தியமான தாக்கங்கள் எவை?
# பாபு ஆண்டனி

**பாபு ஆண்டனி** (*Babu Antony*) (பிறப்பு; பிப்ரவரி 22,1966) ஓர் இந்திய-அமெரிக்க நடிகரும் மற்றும் தற்காப்புக் கலைஞரும் ஆவார். இவர் முதன்மையாக மலையாளத் திரைப்படத்துறையில் பணியாற்றுகிறார் .பாலிவுட், தெலுங்கு, கன்னடம், சிங்களம் மற்றும் ஆங்கில மொழிப் படங்களிலும் நடித்துள்ளார். இவர் தனது வாழ்க்கையை எதிர்மறை வேடங்களில் நடிக்கத் தொடங்கினார். பின்னர் துணை மற்றும் முன்னணி வேடங்களுக்கும் முன்னேறினார். ஹியூஸ்டனில் கலப்பு தற்காப்புக் கலை அகாதமி ஒன்றை பாபு நடத்தி வ்ருகிறார்.  
இயக்குநர் பரதனின் *சிலம்பு* (1986) படத்தில் அறிமுகமானார்.*வைஷாலி* (1988) *அபராக்னம்* (1991) மற்றும் *உப்புகண்டம் பிரதர்ஸ்* (1993) ஆகியவை இவரது தொழில் வாழ்க்கையின் சிறப்புத் திரைப்படங்கள்.
# இராஜா மற்றும் இராதா ரெட்டி

**இராஜா** (*Raja*) (பிறப்பு; அக்டோபர் 6,1943) மற்றும் **இராதா ரெட்டி** (*Radha Reddy*) (பிறப்பு; பிப்ரவரி 15,1955) ஆகிய இருவரும் இந்தியாவைச் சேர்ந்த குச்சிப்புடி நடனக் கலைஞர்கள் ஆவர். இவர்கள் குச்சிப்புடி என்ற தென்னிந்திய நடன வடிவத்தின் நிபுணர்களாக அறியப்படுகிறார்கள். புதுதில்லியில் குச்சிப்புடி நடன நாட்டிய தரங்கினி நிறுவனத்தை நிறுவி நடத்தி வந்தனர். குச்சிப்புடிக்கு அதன் பாரம்பரிய நற்பண்புகளில் சமரசம் செய்யாமல் ஒரு புதிய பரிமாணத்தை வழங்கிய பெருமை இவர்களுக்கு உண்டு. கலைத் துறையில் இவர்கள் செய்த சேவைகளுக்காக, இந்திய அரசு இவர்களுக்கு பத்மசிறீ மற்றும் பத்ம பூசண் விருதுகளை வழங்கியுள்ளது.
# இராஜா மற்றும் இராதா ரெட்டி

## ஆரம்பகால வாழ்க்கை மற்றும் குடும்பம்

இராஜா ரெட்டி 1943 ஆம் ஆண்டு அக்டோபர் 6 ஆம் தேதி நரசபுரத்தில் பிறந்தார். இராதா ரெட்டி 1955 பிப்ரவரி 15 அன்று இன்றைய தெலங்காணாவின் ஆதிலாபாத் மாவட்டத்திலுள்ள கோடல்கானில் பிறந்தார்.  
இராஜா ரெட்டி நடனக் கலையில் சான்றிதழ் பட்டம் பெற்றுள்ளார்.உசுமானியா பல்கலைக்கழகத்தில் இளங்கலை பட்டம் பெற்றுள்ளார். இராதா ரெட்டியும் நடனக் கலையில் சான்றிதழ் பட்டம் பெற்றுள்ளார். குச்சிப்புடிக்கு இவர்கள் செய்த பங்களிப்புகளுக்காக 2010 ஆம் ஆண்டில் இருவருக்கும் ஐதராபாத்து பல்கலைக்கழகத்தால் கௌரவ டாக்டர் பட்டம் வழங்கப்பட்டது.  
இவர்களுக்கு யாமினி மற்றும் பாவனா ரெட்டி என்ற இரண்டு குழந்தைகள் உள்ளனர். திருமணத்திற்குப் பிறகு இராதா இவரைப் பின்தொடர்ந்து குச்சிப்புடியைக் கற்றார். இருவரும் ஏலூரைச் சேர்ந்த வேதாந்தம் பிரகலாத சர்மாவின் கீழ் குச்சிப்புடியைக் கற்றுக் கொண்டனர். 1966 ஆம் ஆண்டில், ஆந்திரப் பிரதேச அரசின் உதவித்தொகையில், இவர்கள் தில்லி சென்றனர். அங்கு இவர்கள் நாட்டிய பாலே மையத்தில் குரு மாயா ராவின் கீழ் நடன அமைப்பு மற்றும் பிற மேடைக் கலைகளைப் படித்தனர். இவர்களின் திறமையின் காரணமாக இந்திராணி ரகுமான் உட்பட அக்காலத்தின் முக்கிய நபர்களுடன் நடனமாட இவர்கள் அழைக்கப்பட்டனர். 1970 ஆம் ஆண்டில் தமிழ்நாட்டின் மேடைகளில் இவர்களின் நடன நிகழ்ச்சிகள் பரவலாக நடத்தப்பட்டு பெரும் வரவேற்பைப் பெற்றது. குழந்தைகள் நாள் கொண்டாட்டங்களின் போது இவர்களது நிகழ்ச்சியைக் கண்ட அபோதைய பிரதமர் ஜவகர்லால் நேரு தில்லியில் ஒரு வீட்டை ஒதுக்கினர்.<
# இராஜா மற்றும் இராதா ரெட்டி

## நாட்டிய தரங்கினி

இராஜாவும் இராதாவும் புதுதில்லியின் சாகேத் பகுதியில் குச்சிப்புடி நடனத்திற்காக நாட்டிய தரங்கினி என்ற நிறுவனத்தைத் தொடங்கினர். இதில் உலகம் முழுவதிலும் கலைஞர்கள் கலந்து கொள்கின்றனர். மாஸ்கோ கிளாசிக்கல் பாலே, பால் டெய்லர் டான்ஸ் கம்பெனி, பிளமேன்கோ நடனக் கலைஞர் ஜோஸ் போர்செல் மற்றும் வைரிங் டெர்விஷ் ஆகியோர் இந்த விழாவில் நிகழ்த்திய குழுக்களில் அடங்குவர்.
# இராஜா மற்றும் இராதா ரெட்டி

## விருதுகள்

- 1984இல் பத்மசிறீ
- 2000இல் பத்ம பூசண்
- சங்கீத நாடக அகாதமி விருது
- வாழ்நாள் சாதனையாளர் விருது-அரிமா சங்கம், புது தில்லி
- ஐதராபாத்து பல்கலைக்கழகத்தின் முனைவர் பட்டம்.
# கங்கைக்கரை பாட்டு

**கங்கைக்கரை பாட்டு** (*Gangai Karai Paattu*) என்பது 1995 இல் மணிவண்ணன் இயக்கத்தில் வெளிவந்த இந்தியத் தமிழ்த் திரைப்படமாகும். இப்படத்தில் வருண் ராஜ், ரூபா ஸ்ரீ ஆகியோர் நடித்திருந்தனர். இத்திரைப்படம் 1995 பெப்பிரவரி 3 அன்று வெளியிடப்பட்டு மிதமான வெற்றியைப் பெற்றது.
# கங்கைக்கரை பாட்டு

## கதைச்சுருக்கம்

கங்கா தனது தாத்தாவுடன் மும்பையிலிருந்து ஏற்காடு செல்கிறாள். இராஜா அவளைக் காதலிக்கிறார். ஆனால் அவள் கடந்த கால நினைவுகளால் கடத்தப்படுகிறாள். பின்னர் அவள் ஒரு கொலை செய்ததாக தெரியவந்தபோது, இராஜா அவளுக்கு ஆதரவாக நிற்க முடிவு செய்கிறார்.
# கங்கைக்கரை பாட்டு

## பாடல்கள்

தேவா இசையமைத்த இப்படத்தின் பாடல்களை காளிதாசன் எழுதியிருந்தார்.
# கறுப்பு டால்பின் சிறைச்சாலை

**கறுப்பு டால்பின் சிறைச்சாலை** (*Black Dolphin Prison*, ) எனப் பொதுவாக அழைக்கப்படும் சிறைச்சாலை உருசியாவின் ஒரன்பூர்கு மாகாணத்தில் சோல்-இலேத்சுக் நகரில் அமைந்துள்ளது. நடுவண் அரசு நிறுவனமான இது "உருசியக் கூட்டாட்சியின் தண்டனை குடியேற்றம் எண். 6" ஆகும். இது கசக்கசுத்தானுடனான உருசிய எல்லையில் அமைந்துள்ளது. இந்த சிறைச்சாலை உருசியாவிலேயே மிகவும் பழமையான ஒன்றாகும், அத்துடன் ஒரன்பூர்கு மாகாணத்தில் ஆயுள் தண்டனைக் கைதிகளை ஏற்றுக்கொண்ட முதல் சிறைச்சாலைகளில் ஒன்றாகும். இதன் நுழைவாயிலுக்கு முன்னால் உள்ள கைதிகளால் வடிவமைக்கப்பட்ட ஒரு கருப்பு டால்பினைச் சித்தரிக்கும் சிற்பத்திலிருந்து இது அதன் அதிகாரப்பூர்வமற்ற பெயரைப் பெற்றது.  
தொடக்கத்தில் இச்சிறைச்சாலை குறைந்தபட்சம் 1745 முதல், கடின உழைப்புடன் கூடிய ஆயுள் தண்டனைக் கைதிகளின் ஒரு சிறையாக இருந்தது. 1773 இல் புகச்சோவ் கிளர்ச்சி அடக்கப்பட்ட பின்னர், கொள்ளையர்களை நாடு கடத்துவதற்கும் சிறைப்படுத்துவதற்குமான சிறைச்சாலையாகப் புதுப்பிக்கப்பட்டது. சிறைச்சாலையில் உருசியாவின் மிக மோசமான 700 குற்றவாளிகள் வரை உள்ளனர், இவர்களில் குழந்தைகளைத் துன்புறுத்துபவர்கள், கொலைகாரர்கள், தீவிரவாதிகள், நரமாமிசம் உண்பவர்கள், தொடர் கொலையாளிகள் போன்றவர்கள் உள்ளனர்.
# ஐ. என். எஸ். அரிகாட்

**ஐஎன்எஸ் அரிகாட்** (*INS Arighaat*) என்பது தரமுயர்த்தப்பட்ட ஐ. என். எசு. அரிகந்த் வகை, அணுசக்தியால் இயங்கும் நீர்மூழ்கி கப்பல் ஆகும்.இது இந்தியாவின் இரண்டாவது அணுசக்தியால் இயங்கும் நீர்மூழ்கி கப்பல் ஆகும். இது விசாகப்பட்டினத்தில் இயங்கும் கப்பல் கட்டுமான மையத்தால் கட்டப்பட்டது.
இதன் குறியீடு பெயர் *S3* ஆகும்29 ஆகஸ்டு 2024 அன்று இந்நீர்மூழ்கி கப்பல் இந்திய கடற்படையிடம் ஒப்படைக்கப்பட்டது.
# ஐ. என். எஸ். அரிகாட்

## இதனையும் காண்க

- ஐ. என். எசு. அரிகந்த்
# Module:Location map/data/Russia Orenburg Oblast

return {
name = 'Orenburg Oblast',
top = 54.46,
bottom = 50.42,
= 50.54,
= 61.9,
image = 'Outline Map of Orenburg Oblast.svg',
image1 = 'Relief Map of Orenburg Oblast.png'
}
# கோச்சேரி சட்டமன்றத் தொகுதி

**கோச்சேரி** (*Cotchery Assembly constituency*) என்பது இந்தியாவின் புதுச்சேரி மாநில சட்டமன்றத் தொகுதியாகும். இந்தத் தொகுதி 1964 முதல் 2006 மாநில தேர்தல்கள் வரை இருந்தது. பின்னர் தொகுதி மறுசீரமைப்பின்போது நீக்கப்பட்டது.
# கோச்சேரி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1964 | ஜி. நாகராஜன் |  |
| 1969 | எம்.பாலையா |  |
| 1974 | டி. சுப்பையா |  |
| 1977 | டி. சுப்பையா |  |
| 1980 | ஜி. பஞ்சவர்ணம் |  |
| 1985 | என். வெங்கடாசலம் |  |
| 1990 | மு. வைத்திலிங்கம் |  |
| 1991 | ஆர். நளமகாராஜன் |  |
| 1996 | ஆர். நளமகாராஜன் |  |
| 2001 | ஆர். நளமகாராஜன் |  |
| 2006 | வி. ஓமலிங்கம் | } |
# இருகுளோரோ அசிட்டமைடு

**இருகுளோரோ அசிட்டமைடு** (*Dichloroacetamide*) என்பது C<sub>2</sub>H<sub>3</sub>Cl<sub>2</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2,2-இருகுளோரோ அசிட்டமைடு என்றும் இச்சேர்மம் அடையாளப்படுத்தப்படுகிறது. அசிட்டமைடு சேர்மத்தின் குளோரினேற்றம் செய்யப்பட்ட வழிப்பெறுதியாக இச்சேர்மம் வகைப்படுத்தப்படுகிறது. 98 முதல் 100 பாகை செல்சியசு வெப்பநிலையில் இருகுளோரோ அசிட்டமைடு உருகத் தொடங்கும். 233 முதல் 234 பாகை செல்சியசு வெப்பநிலையில் இது கொதிக்கத் தொடங்கும். களைக்கொல்லிகளில் பகுதிப்பொருளாக இது பயன்படுத்தப்படுகிறது.
# சரிபோதா சனிவாரம்

**சரிபோதா சனிவாரம்** என்பது 2024 இந்திய தெலுங்கு மொழி விழிப்புணர்வு அதிரடி பரபரப்பூட்டும் திரைப்படமாகும். விவேக் ஆத்ரேயா எழுதி இயக்கிய இப்படத்தை டி. வி. வி. தனய்யா டி. வி, வி என்டர்டெயின்மென்ட் நிறுவனத்தின் கீழ் இப்படத்தை தயாரித்துள்ளார். இத்திரைப்படத்தில் நானி, எஸ். ஜே. சூர்யா, பிரியங்கா மோகன் ஆகியோர் முக்கிய வேடங்களில் நடித்துள்ளனர், அபிராமி, அதிதி பாலன், பி. சாய் குமார், சுபலேகா சுதாகர், முரளி சர்மா, அஜய் கோஷ் ஆகியோர் பிற பாத்திரங்களில் நடித்துள்ளனர். இது சனிக்கிழமையன்று அநீதிகளுக்கு எதிராக போராடும் சூர்யா என்ற மனிதனைப் பற்றிய கதையைச் சொல்லும் படம், ஒரு ஊழல் நிறைந்த போலீஸ் அதிகாரியான தயாவுடன் மோதுகிறார்.  
90 கோடி ரூபாய் செலவில் தயாரிக்கப்பட்ட இப்படம் நானியின் இதுவரையிலான திரை வாழ்க்கையில் கூடுதல் செலவில் தயாரிக்கப்பட்ட படம் ஆகும். இது அக்டோபர் 2023 இல் தற்காலிக தலைப்பான #Nani31 என்ற பெயரில் அதிகாரப்பூர்வமாக அறிவிக்கப்பட்டது. மேலும் அதிகாரப்பூர்வ தலைப்பு சில நாட்களுக்குப் பிறகு அறிவிக்கப்பட்டது. முதன்மைப் படப்பிடிப்பு அடுத்த மாதம் தொடங்கியது. இது பெரும்பாலும் ஹைதராபாத்தில் பல கட்டங்களாக படமாக்கப்பட்டது. ஜேக்ஸ் பெஜாய் இசையமைக்க, முரளி ஜி. ஒளிப்பதிவு செய்ய, கார்த்திகா ஸ்ரீநிவாஸ் படத் தொகுப்பை மேற்கொண்டார்.  
இப்படம் 29 ஆகத்து 2024 அன்று உலகளவில் திரையரங்குகளில் வெளியானது, பொதுவாக விமர்சகர்களிடமிருந்து கலவையான நேர்மறையான விமர்சனங்களைப் பெற்றது.
# கியானி செர் சிங்

**கியானி செர் சிங்** (*Giani Sher Singh*) இந்தியா பஞ்சாபில் உள்ள தற்பொழுது பர்னாலா எனப்படும் திக்ரிவாலா கிராமத்தில் 1890 ஆம் ஆண்டு சனவரி மாதத்தில் பிறந்தார். ஓர் அரசியல் தலைவராகவும் செய்தித்தாள் ஆசிரியராகவும் அறியப்படுகிறார். சீக்கிய மதத்தைப் பற்றிய இவரது விரிவான அறிவின் விளைவாகவே இவர் கியானி என்று அறியப்பட்டார்.
# கியானி செர் சிங்

## ஆரம்பகால வாழ்க்கை.

கியானி செர் சிங் 1890 ஆம் ஆண்டில் இந்திய பஞ்சாபின் சங்க்ரூர் மாவட்டத்தில் உள்ள திக்ரிவாலா கிராமத்தில் (இப்போது பர்னாலா) வர்யம் சிங் மற்றும் நந்து கவுர் தம்பதியருக்கு மகனாகப் பிறந்தார். சிறு வயதிலேயே பெரியம்மை நோய் காரணமாக கண்பார்வையை இழந்தார். ஆனால் தனது படிப்பைத் தொடர்ந்தார். தனது முதன்மையான கல்வியை சந்து சுவாலா தாசு மற்றும் சந்து போலா சிங் ஆகியோரின் உதவியால் பெற்றார், பின்னர் தாவுதாரில் உள்ள பார்வையற்ற குழந்தைகளுக்கான நிறுவனத்தில் சுமார் ஐந்து ஆண்டுகள் படித்தார்.
# கராத் வட்டம்

**கராத் வட்டம்**, இந்தியாவின் மகாராட்டிரா மாநிலத்தின் சதாரா மாவட்டத்தின் 7 வருவாய் வட்டங்களில் ஒன்றாகும்.இதன் தலைமையிடம் கராத் நகரம் ஆகும். கராத் வருவாய் வட்டத்தில் கிருஷ்ணா ஆறு மற்றும் கொய்னா ஆறுகள் கலக்கிறது. கராத் வருவாய் வட்டத்தில் கரும்பு அதிகம் பயிரிடப்படுகிறது.
# கராத் வட்டம்

## நிர்வாகப் பிரிவுகள்

கராத் வருவாய் வட்டத்தில் கராத் நகராட்சி, மல்காபூர் பேரூராட்சி, கராத் கணக்கெடுப்பில் உள்ள ஊர், சைதாப்பூர் கணக்கெடுப்பு ஊர், ஹாஜாமச்சி கணக்கெடுப்பு ஊர் மற்றும் 216 கிராமங்களைக் கொண்டுள்ளது.
# கராத் வட்டம்

## போக்குவரத்து

### கராத் தொடருந்து நிலையம்

மத்திய இரயில்வே மண்டலம் மற்றும் புனே இரயில்வே கோட்டத்தில் உள்ள கராத் தொடர்ந்து நிலையத்தில் நாள்தோறும் 38 தொடருந்துகள் நின்று செல்கிறது.
# கராத் வட்டம்

## போக்குவரத்து

### வானூர்தி நிலையம்

இதன் அருகமைந்த வானூர்தி நிலையம் 76 கிலோ மீட்டர் தொலைவில் உள்ள கோலாப்பூர் நகரத்தில் உள்ளது.
# கராத் வட்டம்

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 1,24,925 வீடுகள் கொண்ட கராத் வருவாய் வட்டத்தின் மொத்த மக்கள் தொகை 5,84,085. அதில் ஆண்கள் 2,96,157 மற்றும் பெண்கள் 2,87,928 உள்ளனர். ஆறு வயதிற்குட்பட்ட குழந்தைகள் 60,786 (10.41%) உள்ளனர். பாலின விகிதம் 1000 ஆண்களுக்கு 972 பெண்கள் உள்ளனர். சராசரி எழுத்தறிவு 75.54% ஆக உள்ளது. 1038.81 சதுர கிலோ மீட்டர் பரப்பளவு கொண்ட இவ்வட்டத்தின் மக்கள்தொகை அடர்த்தி ஒரு சதுர கிலோ மீட்டர் பரப்பளவில் 562 பேர் வீதம் வாழ்கின்றனர்.  
பட்டியல் சாதியினரும் பட்டியல் பழங்குடியினரும் முறையே 11.72% மற்றும் 0.54% ஆக உள்ளனர். இவ்வட்டத்தில் இந்துக்கள் 85.16%, முஸ்லீம்கள் 8.42%, பௌத்தர்கள் 5.42%, சமணர்கள் 0.64% மற்றும் பிறர் 0.36% ஆக உள்ளனர்.
# கராத் வட்டம்

## பௌத்த குடைவரைகள்

- கராத் குடைவரைகள்
- சிர்வல் குடைவரைகள்
# சக்குன் மக்கள்

**சக்குன் மக்கள்** அல்லது **ஜக்குன் மக்கள்** (ஆங்கிலம்: *Jakun people*; மலாய்: *Orang Jakun*) என்பவர்கள் தீபகற்ப மலேசியாவின் கிழக்குக் கடற்கரைப் பகுதிகள்; தீபகற்ப மலேசியாவின் உள்நாட்டுப் புறங்கள்; பகாங், பெக்கான், பைராங் ஆற்றின் சுற்றுப்புறங்கள்; ஜொகூர், செரி காடிங் பகுதிகள்; ஜொகூர், சிகாமட் மாவட்டம், மூவார் மாவட்டம், தங்காக் மாவட்டம் ஆகிய மாவட்டங்களைச் சுற்றியுள்ள பகுதிகளில் வாழும் பழங்குடி மக்கள் ஆகும்.  
சக்குன் பழங்குடியினர் முன்பு ஒராங் உலு அல்லது உட்புற மக்கள் *(Orang Ulu/Orang Hulu)* என்று அழைக்கப்பட்டனர். இன்றைய உள்ளூர் மலாய்ப் பேச்சுவழக்கில், சக்குன் எனும் பெயர் அடிமை என்ற இழிவான பொருளைக் கொண்டுள்ளதாகவும் சொல்லப்படுகிறது.  
சக்குன் மக்களில் பெரும்பாலோர் கடந்த 7000 ஆண்டுகளாக, மலேசியாவின் தென் பகுதி மாநிலங்களான நெகிரி செம்பிலான், மலாக்கா, பகாங், ஜொகூர் மாநிலங்களில் வாழ்ந்து வருகின்றனர்.
# சக்குன் மக்கள்

## பொது

மலேசிய அரசாங்கம், ஒராங் அசுலி எனும் மலேசியப் பழங்குடியினர் மக்களை 18 வெவ்வேறு துணை குழுக்களாகப் பிரித்து அங்கீகரித்துள்ளது. அந்தப் பிரிவுகளில் இதில் மூன்று பரந்த துணைப் பிரிவுகள் அடங்கும்:  
- நெகிரிட்டோ மக்கள் (செமாங்)
- செனோய் மக்கள்
- மலாய மூதாதையர் (புரோட்டோ-மலாய்)  
சக்குன் மக்கள் புரோட்டோ-மலாய் பிரிவில் மிகப்பெரிய துணைக்குழுவாக உள்ளனர். செமாய் மக்களுக்கு அடுத்தப்படியாக மிகப்பெரிய பழங்குடி மக்களாக உள்ளனர். இவர்களைப் போன்று மற்ற நெகிரிட்டோ மக்கள், செனோய் மக்கள் இரண்டு குழுக்களின் முன்னோர்கள் செமாங் மற்றும் செனோய் இனத்தவர்கள் ஆகும்.
# சக்குன் மக்கள்

## வரலாறு

பிற புரோட்டோ-மலாய் மக்களைப் போலவே சக்குன் மக்களின் மூதாதையர்களும், சுமார் 5,000 ஆண்டுகளுக்கு முன்பு தெற்கு சீன மாநிலமான யுனான் மாநிலத்தில் இருந்து மலாய் தீபகற்பத்திற்கு வந்ததாக, பாரம்பரியமாக நம்பப்படுகிறது.  
மானிடவியல் பண்புகளின் அடிப்படையில், புரோட்டோ-மலாய் மக்கள்; தெற்கு மங்கோலிய இனம மக்கள் என அறியப்படுகிறது. இவர்கள் பொதுவாகவே உயரமான உடல் அமைப்பைக் கொண்டவர்கள். மற்றும் மலேசியப் பழங்குடியினர் குழுவில் மற்ற குழுக்களை விட இலகுவான தோலைக் கொண்டுள்ளனர்.  
1,500-2,000 ஆண்டுகளுக்கு முன்பு தைவானிலிருந்து முதல் மலாய் மக்கள் தீபகற்பத்திற்கு மிகவும் பின்னர் வந்தனர். ஆரம்பத்தில், மலாய் மக்கள் உள்ளூர் மக்களுடன் வர்த்தக உறவுகளை ஏற்படுத்தினர், ஆனால் பின்னர் நிலத்தில் ஆதிக்கம் செலுத்தத் தொடங்கினர்.
# சக்குன் மக்கள்

## தோற்றம்

மலாய் தீபகற்பத்தின் நெகிரிட்டோ மக்கள் மற்றும் சக்காய் மக்கள் எனும் பிற பழங்குடியினரை விட சக்குன்கள் உயரமானவர்கள். சக்குன் மக்கள் பொதுவாக ஆலிவ்-பழுப்பு நிறம் முதல் அடர் செம்பு தோல் நிறம் கொண்டவர்கள்.  
சிலர் மலாய் இனத்தவர், இந்தியர்கள், சீனர்களுடன் திருமணம் செய்து கொண்டனர். மலாய்க்காரர்களுடன் திருமணம் செய்துகொள்பவர்கள் பொதுவாக இசுலாத்தை கடைப்பிடிக்கிறார்கள்; அல்லது மதம் மாறுகிறார்கள்.  
இந்தியர்கள், சீனர்களைத் திருமணம் செய்பவர்கள் அவரவர் பண்பாட்டிற்குள் ஈர்க்கப் படுகின்றனர். இறுதியில் தங்கள் கலாசாரம் மற்றும் மரபுகளைக் கைவிடுகிறார்கள். சீனப் பாரம்பரியம் கொண்ட குடும்பங்கள் சக்குன் பழக்க வழக்கங்களுடன் சீன நாட்டுப்புற மதத்தையும் பின்பற்றுகின்றனர்.
# சக்குன் மக்கள்

## இன்றைய நிலை

இன்றைய காலக்கட்டத்தில், சக்குன் மக்கள் மென்மேலும் நவீனமயமாகி வருகின்றனர். அவர்கள் சாதாரண மலேசியர்களைப் போல் உடை அணிகிறார்கள். தொலைக்காட்சி பார்ப்பது, வானொலி கேட்பது, மகிழுந்து ஓட்டுவது, விசையுந்து ஓட்டுவது, சரளமாக மலாய் மொழி பேசுவது, நவீனமய ஆடைகளை அணிவது போன்ற செயல்பாடுகளில் ஈடுபடுவதால், அவர்கள் பழங்குடியினராகக் காணப்படுவதில்லை.  
அதே வேளையில், சக்குன் மக்களின் அன்றாட வசதிகளின் பாதுகாப்பு இன்னும் போதுமானதாக இல்லை. சக்குன் மக்களின் பூர்வீகக் கிராமங்கள் பலவற்றில் தண்ணீர் மற்றும் மின்சார வசதிகள் இல்லை. அவர்களின் பல சமூகங்களில் வறுமை விழுக்காடு மிக அதிகமாக உள்ளது. இளைஞர்களுக்குப் போதிய தொழில் வாய்ப்புகள் கிடைப்பதும் இல்லை.  
நவீன பொருளாதார மாற்றங்களினால் மலேசியாவின் பழங்குடி மக்களின் வாழ்க்கையும் ஒரு மாற்றத்தை நோக்கிச் சென்று கொண்டு இருக்கிறது.
# அகர்தலா மேம்பாலம்

**அகர்தலா மேம்பாலம்** (*Agartala flyover*) இந்தியாவின் திரிபுரா மாநிலத்தில் உள்ள ஒரு மேம்பாலம் ஆகும். மாநிலத்தின் முதல் மேம்பாலமான இது 2.26 கி.மீ. நீளம் கொண்டது. தெற்கு அகர்தலாவில் உள்ள காவலர் குடியிருப்பு (டிராப் கேட்) முதல் நகரின் மையத்தில் உள்ள தீயணைப்பு படை சௌமுகூனி (சதுரம்) வரை இப்பாலம் நீண்டுள்ளது. தேசிய கட்டுமான நிறுவனம் கட்டுமானப் பணிகள் மேற்கொள்ளப்பட்டு 2019 ஆம் ஆண்டில் திறக்கப்பட்டது.
திட்ட மதிப்பீடு சுமார் 250 கோடி ரூபாய் (ரூ. 2.5 பில்லியன்) ஆகும்.
# தால்மியா பவன்

**தால்மியா பவன்** (*Dalmia Bhawan*) இந்தியாவின் உத்தர பிரதேச மாநிலத்தில் உள்ள வாரணாசி நகரத்தில் உள்ளது. 1835 மற்றும் 1845 ஆம் ஆண்டுகளுக்கு இடையில் மேற்கு வங்காளத்தில் இருந்த முன்னாள் டச்சு காலனியான செராம்பூரைச் சேர்ந்த கோசுவாமி குடும்பத்தால் இம்மாளிகை கட்டப்பட்டது.
# தால்மியா பவன்

## வரலாறு.

இந்த மாளிகை 20 ஆம் நூற்றாண்டின் முற்பகுதியில் வங்காளத்தில் (இப்போது மேற்கு வங்காளம்) செராம்பூரைச் சேர்ந்த இராசா கிசோரிலால் கோசுவாமி என்பவரால் கட்டப்பட்டது. 1960 ஆம் ஆண்டில், இந்த சொத்து இலட்சுமி நிவாசு தால்மியாவால் வாங்கப்பட்டது.
# தால்மியா பவன்

## கட்டிடக்கலை

கட்டிடக்கலை பாணி இந்தோ சரசனிக் பாணி மற்றும் நியோ கிளாசிக்கல் எனப்படும் பண்டைய கிரேக்க இலத்தீன் கலைக்குரிய கூறுகளின் கலவையாகும். இதன் சமச்சீர் தோற்றம் மற்றும் பரந்த வராண்டாக்களுக்குத் திறக்கும் அறைகளைக் கொண்ட கட்டிடம் 19 ஆம் மற்றும் 20 ஆம் நூற்றாண்டின் முற்பகுதியில் பிரபலமான கருத்தான 'தோட்ட வீடுகளை' நினைவூட்டுகிறது. இந்தியாவில், டச்சு கிழக்கிந்திய கம்பெனி பிணைக்கப்பட்ட கட்டமைப்புகள் மிகவும் அரிதானவை. தால்மியா பவன் டச்சு செல்வாக்கைக் கொண்டுள்ளது, இது டென்மார்க்கு கிழக்கிந்திய நிறுவனத்துடன் ஒரு தெளிவான இணைப்பைக் கொண்டுள்ளது.
# தால்மியா பவன்

## விருந்தினர்கள்

வாரணாசியில் உள்ள தால்மியா பவனில் தங்கிய விருந்தினர்கள் அன்னி பெசன்ட், சவகர்லால் நேரு, மகாத்மா காந்தி, சரோஜினி நாயுடு, ரவீந்திரநாத் தாகூர் ஆகியோர் அடங்குவர். எழுத்தாளரும் கவிஞருமான அரிவன்சு ராய் பச்சன் தனது சுயசரிதையில் தால்மியா பவனைப் பற்றி குறிப்பிடுகிறார்.